b'\n_START_ARTICLE_\nKazanin piiritys\n_START_SECTION_\nAiemmat yritykset\n_START_PARAGRAPH_\nIivana Julman armeija ylitti vallata vankalla kaupunginmuurilla suojatun Kazanin kaupungin kaksi eri kertaa ennen onnistumistaan. Ensimm\xc3\xa4isen kerran valtaamista oli yritetty talvella 1547-1548, jolloin varhain alkaneet sateet ja j\xc3\xa4\xc3\xa4n sulaminen tekiv\xc3\xa4t tykist\xc3\xb6n kuljettamisen paikalle mahdottomaksi. Armeija vet\xc3\xa4ytyi piiritetty\xc3\xa4\xc3\xa4n kaupunkia viikon verran. Ven\xc3\xa4l\xc3\xa4isarmeija yritti uudelleen talvella 1549-1550, mutta j\xc3\xa4lleen s\xc3\xa4\xc3\xa4 valtavan voimakkaan myrskyn muodossa teki yrityksen tyhj\xc3\xa4ksi. T\xc3\xa4ll\xc3\xa4 kertaa itse armeijaansa johtanut Iivana m\xc3\xa4\xc3\xa4r\xc3\xa4si vet\xc3\xa4ytymisen 11 p\xc3\xa4iv\xc3\xa4n piirityksen j\xc3\xa4lkeen. Paluumarssilla Moskovaan h\xc3\xa4n keksi, ett\xc3\xa4 uuden linnakkeen rakentaminen tukikohdaksi l\xc3\xa4helle Kazania helpottaisi tulevia sotatoimia ratkaisevasti. Uusi Svija\xc5\xbeskin linnake rakennettiin Svijaga- ja Volgajokien yhtym\xc3\xa4kohtaan kev\xc3\xa4\xc3\xa4ll\xc3\xa4 1551. Se sijaitsi vain reilun 30 kilometrin p\xc3\xa4\xc3\xa4ss\xc3\xa4 Kazanista. Lis\xc3\xa4ksi Iivana valmisteli seuraavaksi vuodeksi suunnittelemaansa hy\xc3\xb6kk\xc3\xa4yst\xc3\xa4 hankkimalla liittolaisia paikallisista heimoista, jotka vastustivat tataareja.\n_START_SECTION_\nPiiritys\n_START_PARAGRAPH_\n23. elokuuta 1552 Iivana marssitti armeijansa j\xc3\xa4lleen Kazanin edustalle. T\xc3\xa4ll\xc3\xa4 kertaa armeijaa voitiin huoltaa helposti l\xc3\xa4hell\xc3\xa4 olleesta linnakkeesta. Ven\xc3\xa4l\xc3\xa4isarmeija oli kooltaan luultavasti pienempi kuin puolustavien tataarien joukot, mutta Iivanalla oli etunaan suuri tykist\xc3\xb6. Tataarien ratsuv\xc3\xa4ki pyrki est\xc3\xa4m\xc3\xa4\xc3\xa4n sen levitt\xc3\xa4mist\xc3\xa4 piiritykseen, mutta ven\xc3\xa4l\xc3\xa4isten ratsuv\xc3\xa4ki onnistui suojaamaan oman tykist\xc3\xb6ns\xc3\xa4. 29. elokuuta 150 kanuunaa oli kaivettu asemiinsa._NEWLINE_Tataarit puolustivat kaupunkia p\xc3\xa4\xc3\xa4tt\xc3\xa4v\xc3\xa4isesti. Pelotellakseen heit\xc3\xa4 antautumaan Iivana esitteli saamiaan vankeja kaupungin portilla, mutta kertoman mukaan muurilla seisseet tataarivartijat ampuivat n\xc3\xa4m\xc3\xa4 itse. Iivanan pioneerit, joita kerrotaan olleen tuhansia, ryhtyiv\xc3\xa4t kaivamaan tunnelia r\xc3\xa4j\xc3\xa4ytt\xc3\xa4\xc3\xa4kseen osan muurista maan alta k\xc3\xa4sin. He osuivat sattumalta kaupungin l\xc3\xa4hteit\xc3\xa4 ruokkineeseen vesiputken, jonka he r\xc3\xa4j\xc3\xa4yttiv\xc3\xa4t tukkoon 3. syyskuuta. Tataareille j\xc3\xa4i vain muurien sis\xc3\xa4ll\xc3\xa4 ollut pieni l\xc3\xa4hde, mutta heill\xc3\xa4 ei ollut aiettakaan luovuttaa viel\xc3\xa4. Pioneerit alkoivat kaivamaan toista tunnelia toteuttaakseen ensisijaisen suunnitelmansa samalla kun tykist\xc3\xb6 jatkoi muurien pommittamista. Seuraavaksi ven\xc3\xa4l\xc3\xa4iset esitteliv\xc3\xa4t uuden v\xc3\xa4lineens\xc3\xa4: Ivan Vyrodkovin rakentaman suuren kolmikerroksisen piiritystornin, jonka korkein kerros ulottui muurien yl\xc3\xa4puolelle. Siihen oli kiinnitetty kymmenen suurta ja 50 pient\xc3\xa4 tykki\xc3\xa4. Ven\xc3\xa4l\xc3\xa4iset toivat tornin muurin l\xc3\xa4helle, josta he p\xc3\xa4\xc3\xa4siv\xc3\xa4t tulittamaan suoraan kaupungin siviilej\xc3\xa4 puolustajien taistelutahdon murentamiseksi._NEWLINE_2. lokakuuta hetke\xc3\xa4 ennen aamunkoittoa pioneerit r\xc3\xa4j\xc3\xa4yttiv\xc3\xa4t muurin alle kaivamansa r\xc3\xa4j\xc3\xa4hdelastin. R\xc3\xa4j\xc3\xa4hdys oli niin suuri, ett\xc3\xa4 se toi alas kaksi osiota kaupunginmuurista. Ven\xc3\xa4l\xc3\xa4issotilaat rynt\xc3\xa4siv\xc3\xa4t aukoista sis\xc3\xa4\xc3\xa4n ja verinen l\xc3\xa4hitaistelu kaupungin kaduilla alkoi. Vaikka monet ven\xc3\xa4l\xc3\xa4isist\xc3\xa4 sotilaista j\xc3\xa4iv\xc3\xa4t ry\xc3\xb6stelem\xc3\xa4\xc3\xa4n taistelun sijasta, tataarien puolustus murtui aikanaan. T\xc3\xa4st\xc3\xa4 ajasta Iivana vietti osan ratsastaen johtamassa joukkojaan, ja osan rukoillen voittoa kappeliksi muokatussa teltassa. Illalla h\xc3\xa4n ilmestyi kaupungin muurille, johon h\xc3\xa4n tuotti my\xc3\xb6s kristittyjen tunnuksia. T\xc3\xa4m\xc3\xa4n kerrotaan valaneen taisteluintoa tuon ajan uskonnollisiin sotilaisiin. Kun kaupunki oli vallattu ven\xc3\xa4l\xc3\xa4iset j\xc3\xa4rjestiv\xc3\xa4t puolustajien joukkomurhan, jossa he surmasivat kymmeni\xc3\xa4 tuhansia. Lis\xc3\xa4ksi l\xc3\xa4hes kaikki tataarien moskeijoista ja kirjastoista poltettiin.'